સોશ્યલ મીડીયામાં પણ પૂર્વા દવેના સમાચારો ખૂબ જ વાયરલ થયા હતા. ફેસબુક, વોટ્સએપ, ઈન્સ્ટાગ્રામ તમામ સ્તર પર પૂર્વા દવેને સહાય આપવા માટેની વાતથી લઈ તેણીની સાથે બનેલી ઘટનાએ લોકોના હૃદયને ઝણઝણાવી દીધુ હતું. જાણવા મળ્યા મુજબ બાળાના પિતા ભાવનગર માર્કેટ યાર્ડમાં શાકભાજી વેચવાનો વ્યવસાય કરે છે અને અત્યાર સુધીમાં ૧૧ લાખથી વધુ રૂપિયાનો ખર્ચ તે બાળા પાછળ કરી ચૂકયા છે. હવે સ્વાભાવિક જ તેમની સ્થિતિ વધુ ખર્ચ કરી શકે તેવી ન હોય ચોમેરથી સહાયનો ધોધ વહી રહ્યો છે. ગઈકાલે સોશ્યલ મીડીયા પર ભાવનગર રામવાડીના પ્રમુખ કિરીટ પંડ્યા સહિતના આગેવાનોએ બાળા પ્રત્યે સહાનુભૂતિ વ્યકત કરી આર્થિક સહાય જાહેર કરી હતી.